NARIADENIE KOMISIE (ES) č. 1652/2004
z 20. septembra 2004,
ktorým sa povoľujú transfery medzi množstevnými limitmi textilných a odevných výrobkov pôvodom z Pakistanskej islamskej republiky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3030/93 z 12. októbra 1993 o spoločných pravidlách pre dovozy určitých textilných výrobkov z tretích krajín (1), najmä na jeho článok 7,
keďže:
(1)
Memorandum o porozumení medzi Európskym spoločenstvom a Pakistanskou islamskou republikou o dojednaniach v oblasti prístupu textilných výrobkov na trh, ktoré bolo schválené rozhodnutím Rady 96/386/ES (2), stanovuje, že niektoré žiadosti Pakistanu o tzv. „výnimočnú flexibilitu“ by mali byť priaznivo zvážené.
(2)
Pakistanská islamská republika podala žiadosť o transfery medzi kategóriami dňa 24. mája 2004.
(3)
Transfery požadované Pakistanskou islamskou republikou spadajú pod limity ustanovení o flexibilite uvedené v článku 7 nariadenia (EHS) č. 3030/93 a stanovené v prílohe VIII stĺpec 9.
(4)
Je vhodné žiadosť schváliť.
(5)
Je žiaduce, aby toto nariadenie nadobudlo účinnosť deň po jeho uverejnení, aby bolo prevádzkovateľom umožnené využívať ho čo najskôr.
(6)
Opatrenia ustanovené v tomto nariadení sú v súlade so stanoviskom Výboru pre textil zriadeným článkom 17 nariadenia (EHS) č. 3030/93,
PRIJALA TOTO NARIADENIE:
Článok 1
Transfery medzi množstevnými limitmi pre textilný tovar pôvodom z Pakistanskej islamskej republiky sa v súlade s prílohou pre kvótový rok 2004 povoľujú.
Článok 2
Toto nariadenie nadobúda účinnosť nasledujúci deň po jeho uverejnení v Úradnom vestníku Európskej Únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. septembra 2004